
ДО 
ОБЩИНСКИ СЪВЕТ

ГР. ПОМОРИЕ
ДОКЛАДНА ЗАПИСКА

от  
ИВАН АЛЕКСИЕВ - КМЕТ НА ОБЩИНА ПОМОРИЕ

ОТНОСНО: Даване на съгласие за подписване на Споразумение със  "Спортс пропърти мениджмънт" АД, относно дружество  "Спортс пропърти мениджмънт Поморие" АД - в несъстоятелност, с цел запазване собствеността върху имотите на стадионите в гр. Поморие и гр. Каблешково, заедно със спортните съоръжения, в патримониума на Община Поморие
УВАЖАЕМИ ГОСПОДИН ПРЕДСЕДАТЕЛ,
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ, 
ОБЩИНА ПОМОРИЕ и "Спортс пропърти мениджмънт" АД, гр. Бургас, с ЕИК 102246382 са акционери в "Спортс пропърти мениджмънт Поморие" АД - в несъстоятелност, с ЕИК 102836116. Дружеството е с общ Капитал – 2 852 370 лв., от които Парична вноска – 1 413 440 лв. (49%) и Непарична вноска – 1 438 930 лв. (51%). 
Капиталът на дружеството „Спортс пропърти мениджмънт Поморие" АД е разпределен в 285 237 (двеста осемдесет и пет хиляди двеста тридесет и седем) поименни акции, с номинална стойност по 10 лв. (десет лева) всяка една от тях. 

· Община Поморие притежава 1 438 93 бр. акции
· "Спортс пропърти мениджмънт" АД, гр. Бургас притежава 1 413 44 бр. акции
Непаричната вноска представлява собственост върху шест недвижими имота, като към днешна дата, след обединяване на парцели и продажба на един от тях (с цел да се осигурят средства за издръжка на дружеството), 
„Спортс пропърти мениджмънт Поморие" АД - в несъстоятелност е собственик на два недвижими имота в гр. Поморие: 

· Поземлен имот с идентификатор № 57491.501.20 област Бургас, община Поморие, гр. Поморие, ул. проф. Стоянов, м. МАЛКОТО ЕЗЕРО, вид територия Урбанизирана, НТП За друг курортно-рекреационен обект, с площ 14303 кв. м, стар номер 250001, квартал 250, парцел I-5400, Брой върхове: 13 бр. в който е построен Балнеохотел Поморие и Спортна зала и
· Поземлен имот с идентификатор № 57491.501.545 област Бургас, община Поморие, гр. Поморие, ул. проф. Стоянов №5, вид територия Урбанизирана, НТП Спортно игрище, площ 12113 кв. м, стар номер 5400, 5349, квартал 250, парцел ІІ, Брой върхове: 13 бр. – СТАДИОН, гр. Поморие и прилежаща площ. 
„Спортс пропърти мениджмънт Поморие" АД - в несъстоятелност е собственик и на един недвижим имота в гр. Каблешково:
· Поземлен имот с идентификатор № 35033.501.1125 област Бургас, община Поморие, гр. Каблешково, ул. Черно море,  вид територия Урбанизирана, НТП Спортно игрище, с площ 39 072 кв. м, стар номер 1125, квартал 78, парцел VII, представляващ  “СТАДИОН”, гр. Каблешково. Община Поморие допълнително е включила в границите на имота площи, които са извън стадиона. По този начин „Спортс пропърти мениджмънт Поморие" АД и Община Поморие са станали съсобственици в имотите на „СТАДИОН КАБЛЕШКОВО“. 
Към днешна дата кредитори с приети и неоспорени вземания на "Спортс пропърти мениджмънт Поморие" АД - в несъстоятелност ЕИК 102836116, по списъка на синдика са: 
1. „Спортс пропърти мениджмънт „ АД с размер на 19 213 756,88 лв.
2. Национална агенция за приходите с размер на 610 972,34 лв. /влизат и задълженията към Община Поморие/
3. Огнян Стоянов Ралев с размер на 65 088,79 лв.
4. Георги Атанасов Тръпков с размер на 5 137,50 лв.
5. Светлин Димчев Събев с размер на 5 027,12 лв
Или задължения с общ размер на 19 899 982,63 лв.
Огнян Стоянов Ралев има допълнително приети със съд. определение - 38 413,91 лв..

Задължението за публични вземания се допълва с други непредявени и неприети вземания на Община Поморие и НАП, които не са предварително уточнени, но ще бъдат взети предвид, в случай на приемането им в несъстоятелността на "Спортс пропърти мениджмънт Поморие" АД. 
За Община Поморие, нейните жители и гости, е от изключителна важност запазването на собствеността върху имотите на стадионите в гр. Поморие и гр. Каблешково, заедно с находящите се върху тях спортни съоръжения. Масовият любителски спорт, както и професионалният такъв, е един от приоритетите на администрацията и като такъв, следва да се положат максимални грижи за неговото запазване, поддържане и развитие.
В тази връзка, представител на "Спортс пропърти мениджмънт" АД е предложил на общината проект на Предварително споразумение /Меморандум за намерения/, представен на  на вниманието на уважаемите общински съветници за обсъждане и съгласуване с настоящата докладна.
Предвид гореизложеното и на основание чл. 21, ал. 1, т. 23 от ЗМСМА, предлагам Общински съвет Поморие да вземе следното: 
РЕШЕНИЕ:

На основание чл. 21, ал.1, т. 23 от Закона за местното самоуправление и местната администрация Общински съвет - Поморие


1. Дава съгласие и оправомощава Кмета на Община Поморие, да подпише със "Спортс пропърти мениджмънт" АД, с ЕИК 102246382 споразумение съгласно предложения проект, неразделна част от това решение, с предмет запазване собствеността върху имотите на стадионите в гр. Поморие и гр. Каблешково, заедно със спортните съоръжения, в патримониума на Община Поморие, изградени върху Поземлен имот с идентификатор № 57491.501.20 област Бургас, община Поморие, гр. Поморие, Поземлен имот с идентификатор № 57491.501.545 област Бургас, община Поморие, гр. Поморие и Поземлен имот с идентификатор № 35033.501.1125 област Бургас, община Поморие, гр. Каблешково.

2. Възлага на Кмета на Община Поморие да извърши всички необходими действия и да подписва всякакви документи в изпълнение на описаното по-горе споразумение, както в качеството му на кмет, представляващ община Поморие, така и в качеството му на представляващ общината като съдружник в търговско дружество "Спортс пропърти мениджмънт Поморие" АД - в несъстоятелност, с ЕИК 102836116.  
Приложение: проект на Предварително споразумение /Меморандум за намерения/
С уважение,

ИВАН АЛЕКСИЕВ
Кмет на Община Поморие

Съгласувал:

Янчо Илиев
Зам.-кмет „БФ“

Съгласувал:

Росица Стоева
Директор дирекция „ПНИАО“

Изготвил:

Хрисанта Чухлева
Началник отдел „ОСТ“

